lflage/wiki-talks huggingface dataset:
Categoria Discussió:Twitchers

message: No estic molt segur de categoritzar per "twitchers" (una paraula que no em sembla haver llegit molt en català, tot i que no sé si hi ha o no prou referències al terme). Jo categoritzaria per streamers, ja que hi ha alguns articles inclosos dins d'aquesta o altres subcategories que no stremegen a twitch (o que no streamegen exclusivament a twitch) i perquè entenc que l'activitat que realitzen transcendeix la plataforma que usin ara o en un futur.
Amb "youtubers" passaria una mica el mateix però crec que el terme es va estendre tant que no sé trobar un genèric substitutiu --Mcsmp (disc.) 00:58, 7 jul 2022 (CEST)
replies: text: Bon dia! Doncs mira, jo en principi també anava a crear la categoria amb el nom de 'streamers' (més genèric), però al veure que les altres viquipèdies concretaven segons aplicació (viners, tiktokers, twitchers, youtubers, instagrammers, tuitaires...) i que la CCMA registra l'existència d'aquest mot, vaig canviar de parer. Ara bé, si el que dius és cert (hi ha biografies categoritzades com a 'twitchers' quan són streamers en general), evidentment podem fer una categoria que contingui 'twitchers' anomenada 'streamers'. D'altra banda, el terme per a un youtuber sense esmentar el mitjà trobo que podria ser 'creador de vídeos'. Ara bé, això també englobaria tiktokers, i penso que ja va bé aquesta diferenciació perquè si no ens trobaríem categories massa plenes i que barrejarien persones que no toca. --Brunnaiz (disc.) 16:08, 7 jul 2022 (CEST)
replies: text: : El que em sembla clar és que la discussió transcendeix la d'aquesta categoria i que el criteri d'inclusió de totes aquestes categories no està clar, ni tan sols a viquipèdies molt més grans com enwiki. Per posar un exemple, a :Categoria:Tiktokers no hi tenim l'Aitana Ocaña Morales, tot i que té compte i hi puja contingut; però és que ni tan sols hi tenim a "creadors de contingut" com l'Ibai Llanos perquè considerem que on són famosos/la xarxa que treballen més és en una altra... hi haurien de ser? --Mcsmp (disc.) 16:43, 7 jul 2022 (CEST)
thread_title:  Dubtes
Discussió:Manuel Bardina i Prat

message: Tinc 89 anys ,  la meva germana passaba 15 dies d'istiu a una cel-la de Ntra. Senyora de Montserrat i va convidar-me un cap de semana. La nit del dissabte varem sortir a la plassa dels apostols on el Manel xiulaba i amb dos pedres de riera portaba el ritme de sardanes que nosaltres ballavem. La nit, el silenci, la sardana xiulada i el ritme de les pedres. (Impresionant.)
Despres de més de 70 anys encara ho recordo.   Ramon Illa 37.72.3.96 (discussió) 13:19, 7 jul 2022 (CEST)
thread_title:  recordo al Manel una nit de dissabte a Montserrat 1947/48.
Discussió:Pelé

message: Veig que no tenim un consens evident pel títol d'aquest article. Estic d'acord amb la fórmula del sobrenom pel qual es molt més conegut aquest futbolista, Pelé (també com surt a la GEC). Faig ping als editors () que han reanomenat l'article històricament per veure si arribem a un consens. Gràcies!-- Docosong (disc.) 15:01, 7 jul 2022 (CEST)
replies: text: Bon vespre! VP:AP diu el següent: «Si una persona és més coneguda pel seu nom artístic o de ploma, o un pseudònim, cal utilitzar aquest per anomenar l'article.».—Leptictidium (digui) 18:49, 7 jul 2022 (CEST)
replies: text: :M'és indiferent. Veig que jo vaig reanomenar de Pelé al nom complet, no sé ben bé perquè. Suposo que l'explicació és una cosa més aviat pràctica: jo faig molts articles de futbolistes i n'hi ha molts que tenen noms semblants, sobretot quan son portuguesos o brasilers. Per això m'he acostumat a posar sempre el nom complet com a títol de l'article i evitar així problemes de confusió i desambiguació. Però vaja, que si preferiu Pelé, cap problema. Al final és una qüestió purament estètica, les redireccions funcionen sempre. Salut!.--Carles (enraonem) 20:27, 7 jul 2022 (CEST)
replies: text: ::Pelé, doncs? ;)--Docosong (disc.) 13:06, 8 jul 2022 (CEST)
replies: text: :::Som-hi!—Leptictidium (digui) 17:10, 10 jul 2022 (CEST)
thread_title:  Títol de l'article
Discussió:La muntanya màgica

message: Sembla que a Wikidata algú ha posat el títol amb totes les seves traduccions i aquí estan sortint totes a la infotaula. No tinc clar si el problema és que està mal fet a Wikidata o si el problema és que la infotaula hauria de filtrar i no filtra. Pere prlpz (disc.) 15:07, 7 jul 2022 (CEST)
thread_title:  Títol
Discussió:Casa-magatzem Balcells

message: Tot i que vaig recollir aquest edifici al meu Catàleg, no vaig poder localitzar-ne el projecte abans que sortís el llibre, per la qual cosa les dades que hi figuren no són correctes. En gran mesura, aquest article ha estat possible gràcies a la monografia de Josep Casamartina i Parassols, que tanmateix no disposava del llibre de l'ITEC ni les informacions i fotografies que ens revelen l'ús d'aquest edifici com a magatzem de la firma Cardona i Munné. Paddy Mc Aloon (disc.) 16:43, 7 jul 2022 (CEST)
replies: text: Per altra banda, és una mica estrany que oncle i nebot tinguessin la mateixa edat. He vist en algun lloc la data de 1854 com any de naixença de Josep Balcells i Cortada, però no he pogut verificar-ho. Tal vegada la partida de naixement ens ho podria aclarir. Paddy Mc Aloon (disc.) 18:24, 8 jul 2022 (CEST)
thread_title:  Dades històriques i bibliografia
Discussió:Saló de la Fama de MotoGP

message: Montesita (disc.) 12:28, 8 jul 2022 (CEST)
thread_title:  Traducció 

message: Hola @Montesita, molt bon article. Abans d'editar res, com veuries afegir una foto de cada pilot? Volia fer l'apartat del nom, imatge i nacionalitat com Llista de pilots campions del món de Fórmula 1#Llista de campions del món però abans volia preguntar-t'ho. Ja em diras!-- Docosong (disc.) 09:44, 18 jul 2022 (CEST)
replies: text: Hola , gràcies pels teus comentaris. Em sembla molt bona la idea el que em comentes, he mirat la pàgina que has fet sobre els de F1 i trobo que està molt bé. Així que si vols afegir aquest apartat, endavant. Gràcies! Montesita (disc.) 09:54, 18 jul 2022 (CEST)
replies: text: :Gràcies, , veg que has fet els canvis que deies. L'article queda ara molt més complet. Hi he afegit la foto d'en Franco Uncini, ja que n'he retallat una que hi havia a commons i ara és aprofitable. Salut.--Montesita (disc.) 12:45, 18 jul 2022 (CEST)
thread_title:  Imatges dels pilots
Discussió:Oecobius

message: Tarapaca redirecciona aquí, però no veig que aquest mot surti enlloc de l'article. No s'hauria d'explicar?  Pere prlpz (disc.) 11:41, 9 jul 2022 (CEST)
replies: text: Surt a la infotaula com a sinònim.—Leptictidium (digui) 16:04, 10 jul 2022 (CEST)
thread_title:  Tarapaca
Discussió:Llista de masies de l'Anoia - est

message: Com diu la mateixa pàgina, aquesta és una llista automàtica i els canvis manuals es perden cada cop que el bot l'actualitza. Si s'ha de canviar o afegir alguna cosa, s'ha de fer a Wikidata. Pere prlpz (disc.) 14:14, 9 jul 2022 (CEST)
thread_title:  Llista automàtica
Discussió:Semites

message: He forçat aquest canvi per evitar el solapament del text de les referències amb les imatges que hi havies afegit. Faig servir el Vector 2010 i no sé si hi té a veure. Quedava així. Salut! Judesba (digues...) 16:32, 9 jul 2022 (CEST)
thread_title:  Bug?
Discussió:Tirma

message: quan facis una cosa com aquesta, després no t'oblidis de canviar els enllaços interns dels articles que hi dirigeixen (,  i ), de crear la redirecció que sigui necessària ni d'afegir la plantilla de confusió. Tirma pot ser una localitat, però no només. De fet, ara aquesta és una pàgina òrfena. Judesba (digues...) 17:25, 9 jul 2022 (CEST)
replies: text: Gràcies per l'avís.--asfarer (disc.) 10:58, 10 jul 2022 (CEST)
thread_title:  Creació d'un article sobre una redirecció o desambiguació
Discussió:Protestes de Sri Lanka de 2022

message: Tenim aquesta traducció abandonada enllaçada des de la portada. Proposo eliminar-la i susbstituir-la per un esborrany. Si algú vol aprofitar alguna cosa del que hi ha podrà trobar-la a l'historial. Pere prlpz (disc.) 22:31, 9 jul 2022 (CEST)
replies: text: Tot i que ara l'article té una sola frase, crec que ha estat una millora.--Pere prlpz (disc.) 13:11, 10 jul 2022 (CEST)
thread_title:  Traducció lamentable
Discussió:Dona reclinada

message: No acabo d'entendre les referències que trobo.
L'article diu que el quadre és a l'Hermitage, i hi ha alguns webs (bàsicament webs de vendre reproduccions) que diuen això mateix. En canvi, buscant Courbet al web de l'Hermitage hi surten tres obres però no aquesta.
L'únic que he trobat amb aquest títol (en anglès) i el nom de Courbet sembla que es refereix a un altre quadre perquè la història del quadre no té a veure amb l'Hermitage i perquè la descripció parla de "stockings" (no hi ha imatge) i en aquest quadre la dona ajaguda no porta mitges. Pere prlpz (disc.) 23:20, 9 jul 2022 (CEST)
replies: text: Ara veig que el quadre de les mitges és un altre, :fr:Femme nue couchée.--Pere prlpz (disc.) 23:25, 9 jul 2022 (CEST)
thread_title:  Dubtes
Discussió:Esborrament bisexual

message: Judesba (digues...) 03:31, 11 jul 2022 (CEST)
thread_title:  Traduccions 

message: Hola @Judesba. Aquest article encara té la plantilla d'Inacabat i convindria retirar-lo, però no sé si encara tens pensat retocar-lo més. Gràcies.  --  Cataleirxs (disc.) 09:45, 28 març 2023 (CEST)
replies: text: Bona tarda, . Sí, tinc pensat enllestir-los tots aviat; no retiris les plantilles, si us plau. Gràcies pels recordatoris, de tota manera. Salut! --Judesba (digues...) 18:02, 28 març 2023 (CEST)
thread_title:  Plantilla Editant
Discussió:Consell Comarcal del Berguedà

message: Demanaria al Consell Comarcal del Berguedà, si podríeu rehabilitar el Refugi de Coll de Pal, ja que s'ha convertit en un fantasma, les persones anem allà amb un projecte de sortides i que tindrem un recurs a muntanya, i ens trobem amb un edifici fantasma, sense ni una aixeta amb aigua, sense ni un espai per refugiar-nos en cas de mal temps o de qualsevol necessitat, etc.
Penso que ja ho deuen saber, que seria una gran cosa, que el _Consell Comarcal del Berguedà RESCATES aquest refugi, i l'actives com un recurs a muntanya, ja que des dàquest indret es poden fer  moltes excursions i trevesses, molt interessants. 185.37.215.91 (discussió) 11:38, 11 jul 2022 (CEST)
thread_title:  Refugi de Coll de Pal
Discussió:Lígur brigasc

message: l'article compleix tots els punts per no ser fussionat
En canvi, les fusions s'haurien d'evitar si:
# L'article que en resulta és massa llarg o complicat (la llargada d'un article és un tema abastament tractat en les discussions de la Viquipèdia en català i resulta complicat establir un criteri estàndard)
# Els temes per separat es poden ampliar fàcilment en articles independents complets
# Els temes són prou específics sense un tema més ampli on tingui sentit incloure'ls, tot i que siguin curts. P.ex.: Rei.
# En cas de controvèrsia vegeu Viquipèdia:Consens.
Mcapdevila (disc.) 11:44, 11 jul 2022 (CEST)
thread_title:  Fusió
Discussió:Ferrerasgate

message: Caldria referenciar el nom amb fonts fiables. Pau Colominas (t'ajudo?) 16:08, 11 jul 2022 (CEST)
replies: text: He afegit un parell de referències pel nom.  Aniol (discussió) 10:07, 12 jul 2022 (CEST)
thread_title:  Sobre el títol de l'article
Discussió:Digue'm pel teu nom

message: Hola , no he pogut trobar cap referència que justifiqui el canvi del nom a català. En podries aportar? Si no, seria adient retornar-lo al seu títol original tal com indica el consens viquipedista. Salutacions, --KajenCAT (disc.) 17:52, 11 jul 2022 (CEST)
replies: text: Hola  Entenc que el consens viquipedista és utilitzar el nom de la versió doblada al català. En aquest cas, el passat 25 de juny es va estrenar el doblatge en català a La 2 (que dobla al català totes les pel·lícules que emet dissabte a la nit), com explica l'article amb una referència a un tuit de RTVE Catalunya. El reanomenament va ser a Diga'm el teu nom, com es diu al tuit, però llavors un altre usuari ho va canviar per Digue'm el teu nom pel fet que "diga'm" era incorrecte.  Davidpar (disc.) 20:13, 11 jul 2022 (CEST)
replies: text: : A Wikidata vaig incloure el director del doblatge i alguns dels actors: https://www.wikidata.org/wiki/Q112731280 També he vist que a Eldoblatge.com ja han inclòs la fitxa: https://www.eldoblatge.com/fitxa/5555 Davidpar (disc.) 20:16, 11 jul 2022 (CEST)
replies: text: ::, sí, efectivament, no les havia localitzat pas a l'article. Gràcies! KajenCAT (disc.) 22:33, 11 jul 2022 (CEST)
thread_title:  Nom de la pel·lícula
Discussió:Tamerlà com a guerrer errant

message: Aquest títol actual (Tamerlà (guerrer errant)) duu a confusió, sembla que estigui desambiguant un altre guerrer anomenat també Tamerlà. Proposo anomenar l'article, per exemple, Tamerlà a l'Exili. SMP​ ([ +] disc. xat) 18:46, 11 jul 2022 (CEST)
thread_title:  Títol
Discussió:Aquarama Barcelona

message: Aquest article està en procés de redacció i estructuració. Encara s'han d'incloure referències (extretes de fonts físiques, principalment), crear una infotaula i afegir nous apartats sobre la descripció del complex, etc. Tot i que pot semblar que aquest article podria ser encabit com un subapartat dins l'article del Zoo de Barcelona, he considerat que es tracta d'una infraestructura suficientment singular i complexa com per gaudir del seu propi article, més encara considerant que s'espera el seu enderroc complet en les propers mesos/anys i, arribat el moment, mancaria de sentit mantenir-ho al propi article del Zoo de Barcelona. Vigoga 97 (disc.) 15:57, 12 jul 2022 (CEST)
thread_title:  Article en construcció!
Discussió:Pau Puig

message: Pau Puig va morir el 1798. Per tant, tenia 76 anys. 
La professió hauria de ser clergue i escriptor. 79.158.98.144 (discussió) 17:40, 12 jul 2022 (CEST)
replies: text: he corregit les dades a WikiData en base a la referència que hi havia per a la data de defunció. --LouPeter (discussió) 18:07, 12 jul 2022 (CEST)
thread_title:  Error en data de mort i edat
Discussió:Josep Linuesa i Gurrera

message: Bon dia @Rosgur1, com bé deus saber, tota informació, més encara quan es tracta d'una modificació, requereix que vagi acompanyada de referència. Podries afegir una cita d'una font fiable que acredités aquest segon cognom? En defecte, caldria revertir l'edició. Gràcies.  Jove (disc.) 09:24, 13 jul 2022 (CEST)
replies: text: Sí, disculpa, sóc nova en això. Tinc informació de la germana via Twitter que em diu que és aquest cognom i no el què hi figurava. No sé si és correcte, et poso el twit. En tot cas se li pot preguntar. Tot això és perquè aquest segon cognom és el mateix que el meu i a la germana li ha fet gràcia trobar-lo i això ha generat una conversa, etc.

text: El twit és aquest: https://twitter.com/mamoros8/status/1546907681608400897?s=20&t=8k9ct-JrHDx51RHNAZXAUg

text: Ja em dieu, gràcies. Rosgur1 (disc.) 11:22, 13 jul 2022 (CEST)
replies: text: :"No sé si és correcte" vull dir que no sé si és correcte que a partir d'un twit es pugui fer la correcció. És evident que el segon cognom és Gurrera a partir de la conversa mantinguda amb la germana. Rosgur1 (disc.) 11:24, 13 jul 2022 (CEST)
replies: text: :: No t'amoïnis, no vinc amb afany d'escarni o menyspreu. El problema és que Viquipèdia no accepta tuits com a font fiable i el rastre de "Guerrera" és força llarg. Si bé, no dubto que la informació sigui certa, cal demostrar-ho perquè l'argumentació és fàcil de tombar. No sé si m'explico. A veure si podem trobar alguna font que acrediti degudament el segon cognom. Així d'entrada, se m'acudeix que alguna notícia de la delegació de la Generalitat de Catalunya a Mèxic, amb la qual ha treballat, faci constar els seus dos cognoms. El contacte és fàcil i seria una font fiable significativa. Gràcies--Jove (disc.) 11:38, 13 jul 2022 (CEST)
thread_title:  Referències necessàries
Discussió:Pont de Berga a Cercs

message: Al mapa de l'ICGC aquest pont hi surt amb el nom de pont de Cal Parraquer (es pot identificar per la foto, sobretot veient la casa del costat, Cal Nonya). Potser s'hauria de canviar el nom de l'article i el nom amb el que surt a les llistes de monuments. Pere prlpz (disc.) 14:35, 13 jul 2022 (CEST)
thread_title:  Pont de Cal Parraquer
Discussió:Anna Andreu

message: @Paucabot no acabo d'entendre perquè poses l'etiqueta de criteris d'admissibilitat si aquesta pàgina conté l'etiqueta d'inacabat. Si esta inacabat és clar que li falten  referències Quim (disc.) 09:29, 14 jul 2022 (CEST)
replies: text: El que està clar és que, amb el que hi ha ara, no sembla ser suficient per tenir article. Amb una sola referència amb cara i ulls (font fiable + cobertura significativa d'aquesta persona), ja hauria de bastar per treure l'avís. En general, quan comencis un article, mira de començar per aquí per tal d'esvair dubtes. Pau Cabot · Discussió 20:31, 14 jul 2022 (CEST)
replies: text: :El que també esta clar, és que està en construcció i sembla clar que tu aquesta part l'has ignorat.  Gràcies per la classe de com he de fer un article Quim (disc.) 22:07, 16 jul 2022 (CEST)
replies: text: ::Bon dia @Paucabot, he afegit dues referències a l'article i he ampliat també dades a la infotaula, a més d'afegir categories. Potser li podries donar una ullada de nou a l'article i veure si es pot treure l'etiqueta d'admissibilitat, i el @Quimet78 la d'inacabat.  Aniol (discussió) 12:30, 13 set 2022 (CEST)
thread_title:  Criteris d'admissibilitat?
Discussió:CATNPUD

message: Es necesari reactivar el contingut d'aquesta pàgina, o suprimir totes les altres pàgines xe ONGs presents a la vikipèdia catalana. La única vikipèdia on es fa censura de ONGs. He treballat molt de temps per tal de proporcionar un article neutral i referenciat, i s'ha esborrat tot. Es un insult a la faena de colaboradors de la vikipèdia i una politització inaceptable del papel de moderador.
L'usuari @Paucabot que ha suprimit la pàgina, diu que es "publicitat"...
A la definició de "publicitat" es pot llegir: 
* Publicitat. Tota informació sobre empreses i productes estan escrits en un estil objectiu i imparcial. Tots els temes d'articles han de ser verificables amb fonts independents de terceres parts, de manera que articles sobre empreses petites o locals solen ser inacceptables. Els enllaços externs a organitzacions comercials són acceptables si identifiquen les principals organitzacions relacionades amb el tema de l'article. La Viquipèdia no dóna suport a cap organització ni té cap programa d'afiliació. Aquells que vulguin promocionar causes o esdeveniments, o fer anuncis públics, encara que sense finalitat de lucre, haurien d'utilitzar un fòrum diferent a la Viquipèdia per fer-ho.
CATNPUD es una ONG amb fons verificables, enllaços externos a tercers, incloent periodics, la web de la Generalitat, revistes científiques, etc. L'article era neutral. S'ha de tornar a activar. Teluobir (disc.) 19:42, 14 jul 2022 (CEST)
-
Tampoc es pot decir que la pagina era "exclusivament promouen alguna entitat i que s'haurien de refer pràcticament de nou perquè fossin enciclopèdiques. El fet que una pàgina tracti sobre una companyia o un producte no vol dir necessàriament que sigui aplicable aquest criteri." Es absurd. 
O be l'usuari no enten criteris, o be es censura. --Teluobir (disc.) 19:44, 14 jul 2022 (CEST)
-
A la vikipèdia Sueca, la ONG equivalent té la seva pagina: https://sv.wikipedia.org/wiki/Svenska_Brukarf%C3%B6reningen
A la vikipèdia Francesa, la ONG equivalent té la seva pagina: https://fr.wikipedia.org/wiki/Auto-support_et_r%C3%A9duction_des_risques_parmi_les_usagers_et_ex-usagers_de_drogues
A la vikipèdia anglesa, ho mateix amb Australia: https://en.wikipedia.org/wiki/Illicit_drug_use_in_Australia#Australian%20illicit%20drug%20user%20organisations
Segeixo?
A tot el mon es pot hablar de grups organitzats de persones que usen drogues, però no a la vikipèdia catalana. I això només amb la voluntat de un sol usuari, amb una sola paraula ("publicitat") que no correspon amb cap criteri objectiu.
S'ha d'alliberar el codi, posar-ho a judici de tothom, i en particular les referencies que he pasat mig-dia en recopilar i que s'han totes esborrat per la censura de Paucabot. --Teluobir (disc.) 20:05, 14 jul 2022 (CEST)
thread_title:  Censura
Discussió:Blue Jeans

message: * Entrevita a Chipiona, lavozdigital, 18/07/2015, castellà
* Trobada amb els lectors, ABC, 03/07/2015, castellà
* Article sobre el nou llibre, 20 minutos, 25/05/2015, castellà
* Informació pel·lícula i entrevista , La República, 11/05/2015, castellà
* Notícies el club de los incomprendidos, ABC, 15/02/2014, castellà
* Dades personals Entrevista a l'ABC
* Fitxa pel·lícula
-- Docosong (disc.) 14:12, 15 jul 2022 (CEST)
thread_title:  Fonts de referència
Discussió:Cecília d'Urgell

message: Martí l’Humà va enviudar el 1406 i es casà en segones núpcies el 1409. És, per tant, evident que, si la data de naixement de 1424 fos certa, Cecília d’Urgell no hauria estat presentada com a candidata al rei.
No tinc ara a mà fonts que ho diguin amb certesa, i per això no edito l’article, però no tinc cap dubte que Cecília d’Urgell va néixer abans de 1394. 82.130.178.184 (discussió) 19:03, 15 jul 2022 (CEST)
thread_title:  Data de naixement errònia
Discussió:Llengües de Catalunya

message: Aquest article prové d'una traducció (automàtica?) d'una petita part de l'article en anglès. L'he corregit gramatical i ortogràficament, però s'hauria d'ampliar. L'article en anglès és molt més extens i ben referenciat, es podria traduir totalment i veure després si s'ha de millorar o corregir a nivell de contingut, aplicant aquestes millores també en l'edició anglesa. Núria Florensa Adell (disc.) 00:54, 17 jul 2022 (CEST)
thread_title:  Ampliació
Discussió:Bob Jessop

message: bona feina creant-ne l'article! Ara bé, et recomano tenir en compte l'estat de l'article en la llengua d'inici i fer una selecció de quina té una millor qualitat. La versió en castellà pràcticament no té referències bibliogràfiques i no acaba de ser una bona candidata per a la traducció, atès que importem contingut de rigor dubtós. Ara bé, un cop ja el tenim en català, caldrà trobar i resseguir on es pot contrastar la informació perquè totes les frases i paràgrafs segueixin el principi de verificabilitat: tota aquella informació que no pugui ser contrastada és susceptible d'ésser esborrada. Si pots dedicar-li una estona a provar de trobar referències pel contingut sense fonts millorarà molt. Gràcies! Xavier Dengra  (MISSATGES) 12:03, 17 jul 2022 (CEST)
thread_title:  Verificabilitat de les traduccions
Categoria Discussió:Sanitat a Canadà

message: El Canadà porta article, o si més no, aquesta és la convenció que s'utilitza al propi article i en altres categories com ara :Categoria:Història del Canadà. Per tant proposo esborrar aquesta categoria i moure els enllaços a les altres Viquipèdies a Categoria:Sanitat al Canadà. Trident90 (disc.) 15:51, 17 jul 2022 (CEST)
thread_title:  Canvi de categoria
Discussió:Revolució tranquil·la

message: recorda't si us plau d'afegir les referències quan creïs o afegeixis informació a un article, i d'afegir, a més, la plantilla de traducció en cas que sigui així. Salut! Judesba (digues...) 17:06, 17 jul 2022 (CEST)
thread_title:  Referències
Discussió:Tiroteig de Copenhaguen de 2022

message: @Amadalvarez bona nit! He vist que algú ha completat valor per valor les 30 víctimes de l'atemptat a Wikidata i ara es llisten totes a la infotaula de manera una mica estranya. A les dades de la infotaula no he aconseguit trobar quin és el rang manual equivalent a la P3082 que solapi tot el reguitzell de manera més senzilla. Què em podries ajudar, si us plau? Gràcies, salut! Xavier Dengra  (MISSATGES) 00:23, 18 jul 2022 (CEST)
replies: text: Ja anaves ben encaminat, però els noms dels paràmetres van sense accent per homogeneïtzar-los "diacríticament". Entenc què ha volgut fer l'editor que ha emplenat la P8032, però penso que incompleix una colla de normes bàsiques, com ara que els qualificadors no són per contenir dades de l'objecte (la víctima), sinó de la vinculació d'aquest amb el subjecte (el tiroteig), com ara l'hora en que va morir o l'ordre, però no la seva nacionalitat, el gènere o la residència, ja que són dades que no tenen a veure amb el fet en sí. Salut !. amador (disc.) 00:42, 18 jul 2022 (CEST)
thread_title:  P3082 a Wikidats